CELEX: 32012R0333
Language: hr
Date: 2012-04-19 00:00:00
Title: Provedbena uredba Komisije (EU) br. 333/2012 od 19. travnja 2012. o odobrenju pripravka kalij diformata kao dodatka hrani za životinje za sve vrste životinja i izmjeni Uredbe (EZ) br. 492/2006  Tekst značajan za EGP

03/Sv. 66
            
            
               HR
            
            
               Službeni list Europske unije
            
            
               167
            
         32012R0333
   
               L 108/3
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 333/2012
   od 19. travnja 2012.
   o odobrenju pripravka kalij diformata kao dodatka hrani za životinje za sve vrste životinja i izmjeni Uredbe (EZ) br. 492/2006
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđa se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Člankom 10. te Uredbe predviđa se ponovno procjenjivanje dodataka odobrenih u skladu s Direktivom Vijeća 70/524/EEZ (2).
            
         
               (2)
            
            
               Uredbom Komisije (EZ) br. 492/2006 (3), u skladu s Direktivom 70/524/EEZ, kalij diformat, CAS broj 20642-05-1. odobren je bez vremenskog ograničenja, kao dodatak hrani za životinje za sve vrste životinja. Taj je dodatak, u skladu s člankom 10. stavkom 1. Uredbe (EZ) br. 1831/2003, naknadno unesen u Registar Zajednice dodataka hrani za životinje kao postojeći proizvod.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7., podnesen je zahtjev za ponovnu procjenu kalij diformata kao dodatka hrani za životinje za sve vrste životinja i za svrstavanje tog dodatka u kategoriju dodataka hrani za životinje „Tehnološki dodaci”. Tom zahtjevu su bili priloženi podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 13. prosinca 2011. (4) da pod predloženim uvjetima korištenja, kalij diformat nema štetan utjecaj na zdravlje životinja, zdravlje potrošača ili okoliš, te da je on učinkovit u produljenju vremena skladištenja sirove ribe i ribljih nusproizvoda. Zaključila je da se ne bi trebala pojaviti zabrinutost za sigurnost korisnika ako se poduzmu odgovarajuće zaštitne mjere. Također je potvrdila izvješće o metodi analize dodatka hrani za životinje u hrani za životinje, koje je dostavio Referentni laboratorij osnovan Uredbom (EZ) br. 1831/2003.
            
         
               (5)
            
            
               Procjena kalij diformata pokazuje da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. Stoga korištenje te tvari treba odobriti kako je definirano u Prilogu ovoj Uredbi.
            
         
               (6)
            
            
               Kao posljedica izdavanja novog odobrenja ovom Uredbom, treba brisati članak 3. Uredbe (EZ) br. 492/2006 i Prilog III. toj Uredbi.
            
         
               (7)
            
            
               Budući da izmjene uvjeta za odobrenje dodatka hrani za životinje nisu povezane sa sigurnosnim razlozima, primjereno je omogućiti prijelazno razdoblje za raspolaganje postojećim zalihama premiksa i krmnih smjesa koji sadrže ovaj pripravak, kako je odobreno Uredbom (EZ) br. 492/2006.
            
         
               (8)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Tehnološki dodaci” i funkcionalnoj skupini „Konzervansi”, odobrava se kao dodatak hrani za životinje u hranidbi životinja, pod uvjetima utvrđenim u tom Prilogu.
   Članak 2.
   Brišu se članak 3. Uredbe (EZ) br. 492/2006 i Prilog III. toj Uredbi.
   Članak 3.
   Premiksi i krmne smjese, koji su bili označeni u skladu s Direktivom 70/524/EEZ prije stupanja na snagu ove Uredbe i koji sadrže kalij diformat, kako je odobren Uredbom (EZ) br. 492/2006, mogu se i dalje stavljati na tržište i koristiti dok se ne potroše postojeće zalihe.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. travnja 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  SL L 89, 28.3.2006., str. 6.
   
      (4)  EFSA Journal 2012.; 10(1):2530.
   PRILOG
   
               Identifikacijski broj dodatka
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanji sadržaj
            
            
               Najveći sadržaj
            
            
               Ostale odredbe
            
            
               Trajanje odobrenja
            
         
               mg aktivne tvari/kg potpune krmne smjese sa sadržajem vlage 12 %
            
         
               
                  Kategorija tehnoloških dodataka. Funkcionalna skupina: konzervansi
               
            
         
               1a237a
            
            
               —
            
            
               Kalij diformat
            
            
               
                            
                        
                        
                           
                              Sastav dodatka hrani za životinjeKalij
                           
                           
                                        
                                    
                                    
                                       diformat: 50 ± 5 %
                                    
                                 
                                        
                                    
                                    
                                       Voda: 50 ± 5 %.
                                    
                                 
                     
                            
                        
                        
                           
                              Karakterizacija aktivne tvari
                           
                           Kalij diformat
                           CAS br. 20642-05-1
                           C2H3O4K
                           Dobiven kemijskom sintezom
                        
                     
                            
                        
                        
                           
                              Analitička metoda
                               (1)
                           
                           
                                        
                                    
                                    
                                       Određivanje kalija u dodatku hrani za životinje:
                                       EN ISO 6869: atomska apsorpcijska spektrometrija (AAS) ili EN 15510: Atomska emisijska spektrometrija uz induktivno spregnutu plazmu (ICP-AES)
                                    
                                 
                                        
                                    
                                    
                                       Određivanje ukupnog formata u dodatku hrani za životinje:
                                       EN 15909: HPLC-UV s reverznom fazom
                                       Za određivanje ukupnog formata u premiksima i krmivima: Tekućinska kromatografija visoke djelotvornosti s ionskim isključenjem, s UV detekcijom ili detekcijom indeksa refrakcije (HPLC-UV/RI) ili metoda ionske kromatografije s detekcijom električne vodljivosti (IC-ECD).
                                    
                                 
                     
            
               Sve vrste životinja
            
            
               —
            
            
               —
            
            
               —
            
            
               
                           1.
                        
                        
                           Dozvoljeno samo u sirovoj ribi i ribljim nusproizvodima koji se koriste kao hrana za životinje s najviše 9 000 mg kalij diformata kao aktivne tvari po kilogramu sirove ribe.
                        
                     
                           2.
                        
                        
                           Za korištenje u hrani za svinje, mješavina različitih izvora kalij diformata ne smije prelaziti dozvoljenu najvišu razinu u potpunoj krmnoj smjesi od 18 000 mg po kg potpune krmne smjese za odbijenu prasad i 12 000 mg po kg potpune krmne smjese za krmače i tovne svinje.
                        
                     
                           3.
                        
                        
                           U uputama za korištenje naznačiti:
                           „Istodobno korištenje ostalih organskih kiselina u najvećim dozvoljenim dozama je kontraindicirano.”
                        
                     
                           4.
                        
                        
                           
                              „Za sigurnost: za vrijeme rukovanja koriste se zaštita za disanje, zaštita za oči i rukavice.”
                           
                        
                     
            
               11. svibanj 2022.
            
         
      (1)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx